# Internat reglement- Corona

Gjeldende fra mandag 28.04.20 og fram til skolen får beskjed om at det ikke lenger er behov for spesielle tiltak knyttet til Corona utbruddet

**Innledning**

Det forutsettes at elevene som kommer tilbake til internatet forholder seg til nye regler for internatet, som er i samsvar med nasjonale retningslinjer for smitteberedskap. Det blir totalt 11 elever som kommer tilbake til internathybelen sin. Dette utgjør under halvparten av det vanlige belegget på 27 beboere.

Det er gjort en vurdering om det er forsvarlig at to elever deler bad/toalett. Ut ifra ***Veileder om smittevern for ungdomsskole og videregående skole under covid-19-utbruddet 2020*** *«er det greit at elever i faste grupper deler samme bad/toalett og andre felles fasiliteter. Gruppene bør i minst mulig grad blandes med hverandre»* **Med bakgrunn i dette vurderer skolens ledelse at det er forsvarlig at de elevene som til vanlig deler bad/toalett, fortsetter med det nå når de kommer tilbake.**

Reglementet følger samme inndeling som det reglementet elevene fikk i høst. Tekst markert med gult er ny tekst. Tekst fra dagens internatreglement som ikke lenger er aktuelt fordi det er på slutten av skoleåret, er fjernet.

**Kort oppsummering av det som er nytt i reglementet på side 1 og 2.: (Mer utdypende informasjon kommer i selve reglementet nedenfor)**

**Smitteverntiltak for internatet:**

* Viktig at elevene holder seg i skolens nærmiljø så lenge tiltakene varer.
* Respekter kravet om sosial distanse på minimum 1 m.
* Elevene skal ikke ha besøk inne på hybelen sin.
* Elevene må vaske hendene grundig før de forlater eget hybelrom og når de kommer tilbake til egen hybel.
* Fellesrom som blir stengt: Flerbrukshall og internatstue
* T-Kjøkken og kantine blir åpne, men det er nå nye regler for bruk av disse fellesrommene.
* Toaletter og vaskeservanter må rengjøres minimum daglig. Tørk over flater som toalettsete og kran på servanten 2–4 ganger daglig
* Hyblene må vaskes med såpe og vann en gang for dag
* Søppelbøtter tømmes hver dag
* Internatbeboere kan ikke ha besøk av gjester med unntak av nær familie.
* Overnattingsgjester er ikke tillatt.

**Når skal elever IKKE møte på skolen:**

Elever skal selv med milde luftveissymptomer og sykdomsfølelse, ikke møte på skolen. De skal holde seg hjemme til de har vært symptomfrie i 1 døgn.

Elever som har bekreftet covid-19 skal ikke møte på skolen.

Elever som er nærkontakter/husstandsmedlem til en person med bekreftet covid-19 skal ikke møte på skolen.

**Når sykdom oppstår på skolen**

Elever som får symptomer på luftveisinfeksjon må snarest varsle internathusmor og nattvakt. Eleven skal så snart det lar seg gjøre dra hjem fra skolen. Foresatte varsles og det avtales at eleven blir hentet da det ikke anbefales at eleven tar offentlig transport.

Eleven må vente på et eget rom fram til foresatte kommer. Den syke vil få et munnbind dersom det ikke er mulig å holde to meters avstand til andre og dersom munnbind er tilgjengelig. Dette kan redusere smittespredning til andre.

De som har vært i kontakt med eleven må vaske hender. I etterkant rengjøres rom, toalett og andre områder der eleven har oppholdt seg med vanlige rengjøringsmidler av skolens renholder.

Hvis elever som er blitt syke på skolen eller hjemme får bekreftet covid-19-sykdom, må skolens internathusmor snarest bli varslet.

1. **HYBEL OG OPPMØTE PÅ SKOLEN**

Tilbud om å leie hybel ved skolens internat er knyttet til elevstatus og oppmøte ved skolen. For stort udokumentert fravær kan føre til at rektor opphever leiekontrakten, men eleven inviteres først til dialog om årsak til fraværet. Dette skjer både gjennom samtale med rektor og ved skriftlig melding til elev og foresatte hvis eleven er under 18 år. 1.2 Den enkelte elev har selv ansvar for vekking og å møte tidsnok til skolestart. Hvis dette ikke overholdes kan rektor innføre felles vekking.

1. **INNETID OG VARSLING AV FRAVÆR**

Skolen må nå være mer restriktiv i forhold til elevenes muligheter for å møte andre som ikke bor på internatet. Derfor er det viktig at elevene holder seg i skolens nærmiljø så lenge tiltakene varer. Det skal som før være ro på internatet fra kl. 23.00.

1. **SYKDOM**

**Når skal elever IKKE møte på skolen:**

Elever skal selv med milde luftveissymptomer og sykdomsfølelse, ikke møte på skolen. De skal holde seg hjemme til de har vært symptomfrie i 1 døgn.

Elever som har bekreftet covid-19 skal ikke møte på skolen.

Elever som er nærkontakter/husstandsmedlem til en person med bekreftet covid-19 skal ikke møte på skolen.

**Når sykdom oppstår på skolen**

Elever som får symptomer på luftveisinfeksjon må snarest varsle internathusmor og nattvakt. Eleven skal så snart det lar seg gjøre dra hjem fra skolen. Foresatte varsles og det avtales at eleven blir hentet da det ikke anbefales at eleven tar offentlig transport.

Eleven må vente på et eget rom fram til foresatte kommer. Den syke vil få et munnbind dersom det ikke er mulig å holde to meters avstand til andre og dersom munnbind er tilgjengelig. Dette kan redusere smittespredning til andre.

De som har vært i kontakt med eleven må vaske hender. I etterkant rengjøres rom, toalett og andre områder der eleven har oppholdt seg med vanlige rengjøringsmidler av skolens renholder.

Hvis elever som er blitt syke på skolen eller hjemme får bekreftet covid-19-sykdom, må skolens internathusmor snarest bli varslet.

1. **MILJØ**

Elevene som bor på internatet forplikter seg til å medvirke til at det blir et godt miljø gjennom å vise hensyn til og respektere hverandre, herunder også å respektere kravet om sosial distanse på minimum 1 m. Ta ansvar for at skolens lokaler og inventar, herunder fellesrom, hybler og materiell, blir tatt godt vare på.

**Elevene skal ikke ha besøk inne på hybelen sin**. Det er lagt til rette for at elever som bor på skolens internat kan samles i skolens kantine, fortsatt med minst 1 m avstand mellom hver enkelt. Her er det anledning til å se film. I tillegg kan elevene bruke skolens utearealer til sosiale møter og aktiviteter (utemøbler, sandvolleyball, fotballbane….)

1. **FELLESROM**

**Generelt: Elevene må vaske hendene grundig før de forlater eget hybelrom og når de kommer tilbake til egen hybel.**

T-kjøkken

På grunn av behov for tydelige smitteverntiltak, må skolen ha regler for bruk av T-kjøkkenet. **Elevene må foreta grundig håndvask før de går til T-kjøkkenet.** Rommet er såpass lite, at **maks 4** elever kan være der samtidig for å lage og spise mat under forutsetning av at avstand mellom hver enkelt på 1 m opprettholdes.

Benker og bord må vaskes før og etter bruk. Det vil bli satt ut tørkepapir som skal fuktes med sprit til desinfisering av benker og bord. Brukt papir kastes i søpla etterpå. Tue, såpe og vann kan brukes hvis tua skiftes ut etter hver bruker. Brukt servise og bestikk settes i oppvaskmaskin. Det står såpe og sprit tilgjengelig på T-kjøkkenet. **Elevene må også vaske hender når de kommer tilbake til egen hybel.**

Flerbrukshall

**Elevene har nå ikke anledning til å bruke flerbrukshallen til aktiviteter**. I stedet oppfordres elevene til fysisk aktivitet på skolens utearenaer.

Kantine

Elevene har anledning til å bruke kantina som sosial arena, Elevene må plassere seg slik at det minst er 1 m avstand. Bruk det området som er avsatt til bruk for dere internatelever på ettermiddag og kveld, slik at renholderne ikke må vaske alle bord og stoler neste morgen. Rydd bort eventuelle kopper etter dere.

Ikke legg igjen personlige ting på fellesrom!

TV stuen

Blir stengt

Hver beboer har ansvar for at inventar ikke ødelegges eller forsvinner. Skade/tap meldes til ekspedisjonen.

Røyking og bruk av snus er ikke tillatt på skolens område, heller ikke på internatet.

1. **PRAKTISKE FORHOLD**

* 1. Det er ikke tillatt å ha dyr i internatet.
	2. Det er strengt forbudt å oppbevare våpen, ammunisjon og sprengstoff på internatet! Jf. Skolens ordensreglement.
	3. Vinduene må lukkes og radiatorene må stå på ved lange fravær i vinterhalvåret for å unngå frostskade.
	4. Kjøretøy må parkeres på anviste plasser (se leiekontrakt pkt.9). Feilparkerte biler må fjernes på eierens egen regning.
	5. Arbeidstøy m.v. plasseres i egne garderobeskap. Sko og støvler som er brukt ute på øvinger rengjøres etter øving og plasseres i internatets grovgarderobe i 1. etg. Det er ikke tillatt å gå med arbeidstøy og skittent fottøy inne på selve internatet.
	6. To hybler deler dusj/wc. Leietakerne er selv ansvarlig for å vaske badet. Toaletter og vaskeservanter må rengjøres minimum daglig. Tørk over flater som toalettsete og kran på servanten 2–4 ganger daglig. Kontroll vil bli foretatt av internathusmor. Hvis renhold ikke er utført, kan eleven risikere å miste internatplassen.
	7. Hyblene må vaskes med såpe og vann en gang for dag
	8. Søppelbøtter tømmes hver dag
	9. Leietakeren må ha med seg egen støvsuger og vaskeutstyr. Det vil bli ordnet med vaskemiddel som skal brukes ved vask av dusj/wc.
	10. Leietakeren må ha med seg eget utstyr som kopper, tallerkener, bestikk, kasseroller etc.
	11. Det er ikke tillatt å ha kaffetrakter/kaffemaskin eller vannkoker på rommene.

Det er ikke tillatt å ha med egen seng eller andre møbler.

1. **BORETT - GJESTER - BESØKSTID – FERIER**
	1. **Overnattingsbesøk er ikke tillatt**.
	2. Internatbeboere har ikke adgang til å ha besøk av andre elever eller gjester i undervisningstida. Internatbeboere skal ikke oppholde seg på internatet når det foregår undervisning.
	3. I tidsrommet kl. 23:00 til kl. 07:00 skal det være ro på internatet. **Internatbeboere kan ikke ha besøk av gjester med unntak av nær familie.** Lydanlegg, PC og TVspill etc. må brukes slik at det ikke sjenerer andre. Det skal være ro i tidsrommet kl. 15:00-19:00 hver dag. **I dette tidsrommet skal den enkelte beboer utvise et spesielt hensyn ovenfor sine medbeboere**.

Etter kl. 23:00 er det ikke tillatt med sammenkomster i internatets fellesareal og/eller uteområder. Nattvakt kan gi unntak fra regelen dersom elever skal utføre skolearbeid det er tidsfrist på å ferdigstille.

* 1. Før avreise ved skoleslutt, skal rommene kontrolleres sammen med internathusmor med h.h.t. renhold og tilstandsvurdering. Hvis renhold ikke blir godkjent ved avreise, faktureres beboer kr. 1000,-.
1. **RUSMIDLER**
	1. Det er forbudt å nyte eller oppbevare rusmidler eller vise seg synlig beruset på internatet eller andre deler av skolens område. Samme forbud gjelder også ved arrangement, utferder med videre i skolens regi. Alkohol blir beslaglagt og tømt ut.
	2. Den enkelte beboer forplikter seg til å avlegge rusmiddeltest, herunder urinprøve, hvis internatledelsen finner dette påkrevet.
	3. Hvis internatet eller skolens område blir besøkt av utenforstående berusede personer, skal nattvakt straks varsles.
2. **AMBULANSE - POLITI**
	1. Det henvises også til egen branninstruks.
	2. På hvert rom og i gangene er det brannvarslere. Disse reagerer på røyk, varme og berøring, og må ikke røres uten ved brann.
	3. Brannslokningsapparater finnes i alle etasjer. Å tømme disse uten at det er brann, er til fare for alle beboere og er et alvorlig brudd på reglementet.
	4. Det er totalt forbudt å røyke og snuse på skolens område. Husk også brannfaren ved bruk av elektrisk utstyr. Det elektriske opplegget må ikke overbelastes. Anbefalinger fra brannvernleder med tanke på å bruk av skjøteledninger og ladbart utstyr må følges. Branntilsyn på den enkelte leietakers rom må godtas.
	5. Det er ikke lov til å kjøre tørketrommel eller vaskemaskin etter kl. 22:00. **Fjern alltid lo fra lofiltret i tørketrommel umiddelbart etter bruk!**
	6. Adkomstveier til internatet må ikke sperres av parkerte kjøretøy.
	7. Ved brannalarm skal internatet forlates øyeblikkelig og brannen om mulig lokaliseres. Lukk vinduer og dører etter deg. Alle beboere har plikt til å varsle brannalarm til telefon 110.

**Brann** kan varsles over telefon **110**.

**Politi** og redningssentral på telefon **112**.

**Ambulanse** kan tilkalles på telefon **113**

1. **HÅNDHEVELSE**

For leieforholdet gjelder 1 måneds skriftlig oppsigelse, som løper fra den 01. i hver måned.

Ved mistanke om brudd på reglementet har nattvakt, husmor, rektor og evt. den rektor bemyndiger, rett til å inspisere rommene. I dette inngår retten til å låse seg inn på rommene hvis dette synes påkrevd. Leietaker skal være tilstede under inspeksjon, men rektor avgjør evt. unntak fra dette***.*** Inspeksjonsretten gjelder også i forbindelse med behov for tekniske kontroller i ferieperioder. Elevene er erstatningspliktige for evt. skader.

Tildeling av internatplass er knyttet til leietakerens skoletilbud og kan ikke opprettholdes på selvstendig grunnlag. Skolereglementet gjelder alle elever. Internatreglementet gjelder alle elever som har fått tildelt hybel ved skolens internat. Brudd på skolereglementet og internatreglementet kan innvirke på om eleven får beholde internatplassen.

Brudd på internatreglementet blir håndhevet konsekvent. Ved reglementsbrudd skal eleven innkalles til rektor evt. den rektor bemyndiger, for samtale. Eleven har rett til å ha med seg en person.

Brudd på reglementet kan føre til:

Påtale: Muntlig advarsel eller skriftlig advarsel.

Utvisning fra internatet inntil 5 dager.

Utvisning fra internatet for alltid.

For umyndige elever skal de foresatte underrettes umiddelbart.

**Viktige telefonnumre:**

Internathusmor Sigrunn Andreassen: 452 11 816

Nattvakt Maja Reiten: 993 08 940

Nattvakttelefon:

Helén Pedersen

Rektor

……………………………………………………………………….. ……………………………………………………………………….

Signatur elev Signatur foresatt